CELEX: 32014D0269
Language: hr
Date: 2014-05-06 00:00:00
Title: 2014/269/EU: Provedbena odluka Vijeća od 6. svibnja 2014. o izmjeni Odluke 2009/935/PUP u vezi s popisom trećih zemalja i organizacija s kojima Europol sklapa sporazume

13.5.2014   
            
            
               HR
            
            
               Službeni list Europske unije
            
            
               L 138/104
            
         PROVEDBENA ODLUKA VIJEĆA
   od 6. svibnja 2014.
   o izmjeni Odluke 2009/935/PUP u vezi s popisom trećih zemalja i organizacija s kojima Europol sklapa sporazume
   
      (2014/269/EU)
   
   VIJEĆE EUROPSKE UNIJE,
   uzimajući u obzir Odluku Vijeća 2009/371/PUP od 6. travnja 2009. o uspostavi Europskog policijskog ureda (Europol) (1), a posebno njezin članak 26. stavak 1. točku (a),
   uzimajući u obzir Odluku Vijeća 2009/934/PUP od 30. studenoga 2009. o donošenju provedbenih pravila kojima se uređuju odnosi Europola s partnerima, uključujući razmjenu osobnih podataka i povjerljivih informacija (2), a posebno njezine članke 5. i 6.,
   budući da:
   
               (1)
            
            
               Dana 30. studenoga 2009. Vijeće je donijelo Odluku 2009/935/PUP (3).
            
         
               (2)
            
            
               S obzirom na to da je određivanje popisa trećih država i organizacija s kojima Europol sklapa sporazume iz članka 26. stavka 1. točke (a) Odluke 2009/371/PUP („popis”) povezano s vanjskim odnosima Unije i njezinih država članica, ta točka dodjeljuje Vijeću provedbene ovlasti da odredi popis. Na temelju odluka 2009/371/PUP i 2009/935/PUP, popis je naveden u Prilogu Odluci 2009/935/PUP.
            
         
               (3)
            
            
               Upravni odbor Europola treba pregledati popis kada je to potrebno i odlučiti hoće li Vijeću predložiti njegove izmjene.
            
         
               (4)
            
            
               Na sastanku održanom od 3. do 4. listopada 2012. Upravni odbor Europola odlučio je preporučiti Vijeću da ono doda određene treće zemlje na popis, navodeći operativnu potrebu da se sklope sporazumi o suradnji s tim trećim zemljama.
            
         
               (5)
            
            
               Od najveće je važnosti da Europol pokrene postupak sklapanja sporazuma o suradnji koji daje prednost Gruziji, s obzirom na obveze u okviru Istočnog partnerstva utvrđenog 2009., parafiranje u studenome 2013. Sporazuma o pridruživanju između Europske unije i Gruzije, i programa pridruživanja između EU-a i Gruzije, kao i akcijski plan EU-a i Gruzije o liberalizaciji viza.
            
         
               (6)
            
            
               Odluku 2009/935/PUP trebalo bi, stoga, na odgovarajući način izmijeniti.
            
         
               (7)
            
            
               Vijeće se 19. prosinca 2012. odlučilo savjetovati s Europskim parlamentom i, nakon tog savjetovanja, Europski parlament izdao je mišljenje (4),
            
         DONIJELO JE OVU ODLUKU:
   Članak 1.
   U točki 1. Priloga Odluci 2009/935/PUP, umeću se sljedeći unosi:
   
               —
            
            
               Brazil
            
         
               —
            
            
               Gruzija
            
         
               —
            
            
               Meksiko
            
         
               —
            
            
               Ujedinjeni Arapski Emirati.
            
         Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 6. svibnja 2014.
      
         
            Za Vijeće
         
         
            Predsjednik
         
         G. STOURNARAS
      
   
   
      (1)  SL L 121, 15.5.2009., str. 37.
   
   
      (2)  SL L 325, 11.12.2009., str. 6.
   
   
      (3)  Odluka Vijeća 2009/935/PUP od 30. studenoga 2009. o određivanju popisa trećih država i organizacija s kojima Europol sklapa sporazume (SL L 325, 11.12.2009., str. 12.).
   
      (4)  Mišljenje od 20. studenoga 2013. (još nije objavljeno u Službenom listu).